Source: https://www.riigiteataja.ee/akt/793962
Timestamp: 2020-04-08 10:14:48+00:00

Document:
Määrus kehtestatakse « Liiklusseaduse» (RT I 2001, 3, 6; 2002, 92, 531; 105, 613; 110, 654 ja 655; 2003, 26, 156; 32, õiend; 78, 522; 2004, 30, 208; 46, 329) § 13 lõike 3 alusel.
6) riiklik registreerimismärk (edaspidi registreerimismärk) on sõiduki standardikohane tunnusmärk, millele on kantud Eesti Riikliku Autoregistrikeskuse (edaspidi ARK) poolt sellele sõidukile antud tähtede ja numbrite kombinatsioon. Trollibussi registreerimismärgiks on omaniku poolt trollibussi registreerimisel antud number;
7) õigustatud kasutaja on juriidiline või füüsiline isik, kelle nimi on sõiduki omaniku kirjaliku avalduse alusel kantud registreerimistunnistusele;
§3. Registritoimingu korraldus
(1) ARK teostab registritoiminguid omaniku taotluse alusel.
(2) Registritoimingu teostamiseks omaniku taotluse alusel peab sõiduki omanik esitama kirjaliku avalduse ja vajalikud alusdokumendid. Kõikide registritoimingute avalduste esitamiseks võib omanik volitada esindajat, kes peab esitama vähemalt lihtkirjaliku volikirja, kui õigusaktides ei ole sätestatud teisiti. Taotleja peab esitama isikutunnistuse või sellega võrdsustatud isikut tõendava dokumendi.
§4. Sõiduki registreerimine
(3) Kui sõiduki omanik on füüsiline isik, kes ei oma elamisluba Eestis, või juriidiline isik, kes ei ole seaduses ettenähtud korras Eestis registreeritud, registreeritakse sõiduk tema poolt vastutavaks kasutajaks määratud Eestis registreeritud juriidilise isiku, alaliselt elava või elamisluba omava füüsilise isiku nimele.
(4) Teeliikluses kasutatav sõiduk tuleb Eestis registrisse kanda viie tööpäeva jooksul pärast sõiduki omandamist, ümberasumist või tollivormistust.
(5) Enne sõiduki registreerimist tuleb sõidukile teostada registreerimiseelne ülevaatus ARK-s.
(8) Sõiduk registreeritakse omaniku või tema esindaja kirjaliku avalduse alusel, millele tuleb vajadusest lähtuvalt lisada või esitada dokumendid alljärgnevast loetelust:
6) teeliikluses osaleva sõiduki kehtiv liikluskindlustuspoliis;
7) ekspertiisiakt ümberehitatud või üksikkorras valmistatud sõiduki korral.
(12) Sõidukit saab registreerida ainult ühe isiku nimele. Kui sõiduk kuulub kaasomanikele, registreeritakse see omanike poolt tehtud kirjaliku avalduse või volikirja alusel ühe nimele neist.
§5. Registriandmete muutmine
(1) Registriandmete muutmiseks peab sõiduki omanik või tema esindaja esitama viie tööpäeva jooksul alates andmete muutusest ARK-le kirjaliku avalduse, millele tuleb vajadusest lähtuvalt lisada või esitada dokumendid alljärgnevast loetelust:
4) teeliikluses osaleva sõiduki kehtiv liikluskindlustuspoliis;
5) ekspertiisiakt ümberehitatud sõiduki korral.
(3) Registriandmete muutmiseks sõiduki võõrandamisel võivad registrisse kantud omanik või tema esindaja ja omandaja koos esitada kahepoolselt allkirjastatud avalduse, millega kinnitavad sõiduki võõrandamise lepingu olemasolu.
(4) Sõidukit ARK-le kontrollimiseks esitamata ei saa muuta registriandmeid:
1) sõiduki andmete muutmisel;
2) registreerimistunnistuse puudumisel;
3) kehtiva korra kohase tehnoülevaatuse puudumisel;
4) sõidukil, millel puudub VIN-kood.
(6) Käsutuspiirangut omavate sõidukite registriandmete muutmiseks peab olema piirangu kehtestaja nõusolek.
(7) Sõiduki kasutaja andmete kandmine registrisse ja registreerimistunnistusele või kasutaja andmete muutmine teostatakse sõiduki omaniku või tema esindaja kirjaliku avalduse alusel. Kui sõidukit kasutatakse kasutuslepingu või omandireservatsiooniga müügilepingu alusel, tuleb vastutava kasutaja registrisse kandmiseks avalduses esitada andmed vastava lepingu kohta.
§6. Registriandmete täpsustamine
(3) Sõiduki omandi üleandmisel võib sõiduki eelmine omanik või tema esindaja esitada ARK-le avalduse koos omandi üleandmist tõendava dokumendiga.
§7. Registrist kustutamine
(1) Sõiduk kustutatakse registrist ajutiselt sõiduki omaniku või tema esindaja avalduse alusel. Ajutise registrist kustutamise periood on mitte vähem kui kolm kuud ja mitte rohkem kui üks aasta. Avalduses märgitud ajutise registrist kustutamise perioodi möödumisel loetakse sõiduk registris olevaks.
2) sõidukit ei ole esitatud korralisele ülevaatusele pärast kahe ülevaatusperioodi möödumist;
1) sõiduki väljaviimisel Eestist seoses sõiduki omaniku ümberasumisega või sõiduki võõrandamisel teise riiki;
2) litsentseeritud jäätmekäitleja väljastatud lisa 2 nõuetekohase lammutustõendi alusel;
(6) Käesoleva paragrahvi lõike 3 punktis 2 nimetatud põhjusel registrist kustutatud sõiduk loetakse registris olevaks pärast korralise tehnoülevaatuse läbimist.
(8) Käesoleva paragrahvi lõike 4 punktis 2 nimetatud juhul tagastatakse ARK-le registreerimismärk ja registreerimistunnistus.
(10) Sõiduki registrist kustutamine on keelatud, kui sõiduk on koormatud registerpandiga või on võõrandamiskeelu all. Registrist ajutiseks kustutamiseks on vajalik sõiduki käsutuspiirangu kohaldaja nõusolek.
(11) Käesoleva paragrahvi lõike 4 punktides 1 ja 3 nimetatud juhtudel peab sõiduki registrist kustutamiseks esitama teeliikluses osaleva sõiduki kehtiva liikluskindlustuspoliisi ning andmed riigilõivu ja maksu tasumise kohta, kui riigilõivu või maksu tasumine on seaduses ette nähtud.
§8. Registreerimistunnistuse väljastamine
§9. Registreerimistunnistuse asendamine
(1) Kadunud, varastatud või kasutamiskõlbmatuks muutunud registreerimistunnistuse asendamiseks tuleb sõiduki omanikul või ametlikult kinnitatud volikirja alusel tema poolt volitatud isikul ARK-le esitada kirjalik taotlus, näidates ära asendamise tinginud asjaolud.
(2) Kui omanik ja omandaja esitavad registriandmete muutmiseks sõiduki võõrandamisel kahepoolselt allkirjastatud avalduse, ei ole kaotatud, varastatud või kasutamiskõlbmatuks muutunud registreerimistunnistuse eelnev asendamine nõutav.
§10. Registreerimistunnistuse tagastamine
§11. Registreerimismärgi väljastamine
§12. Registreerimismärgi asendamine
§13. Registreerimismärgi tagastamine
5) märkuste lahtrisse sissekande «Kehtib ainult koos teisaldatava registreerimismärgi kasutamise žurnaaliga».
§15. Üleminekusäte
§16. Varasema õigusakti kehtetuks tunnistamine
SÕIDUKITE TEISALDATAVATE REGISTREERIMISMÄRKIDE JA NENDE KASUTAMISE ŽURNAALIDE VÄLJASTAMISE, KASUTAMISE JA TAGASTAMISE KORD
1. Käesoleva korraga kehtestatakse nõuded teisaldatavate registreerimismärkide ja nende kasutamise žurnaalide väljastamise, kasutamise ja tagastamise kohta.
2. Teisaldatavat registreerimismärki võib kasutada ainult Eestisse müügiks toodud või Eestis valmistatud registrisse kandmata sõiduki müügieelsel proovi- või katsesõidul Eesti Vabariigi üldkasutatavatel teedel, mere- või raudteetranspordiga Eestisse sissetoodud sõiduki omal käigul sõitmisel piiripunktist, tolliterminalist (tollilaost) kauplusesse, registreerimiseelsele ülevaatusele või ühest müügikohast teise.
3. Teisaldatav registreerimismärk ja selle kasutamise žurnaal väljastatakse ARK poolt kirjaliku avalduse alusel:
1) uute sõidukite sisse- ja väljaveo, hulgi- ja jaemüügi õigusega ettevõtjale;
2) kasutatud sõidukite sisse- ja väljaveo, hulgi- ja jaemüügi õigusega ettevõtjale kasutamiseks ainult M2-, M3-, N2-, N3-, O2-, O3- ja O4-kategooria sõidukitel ning uutel sõidukitel, kui ettevõtjal on uute sõidukite müügiõigusega ettevõtja kinnitus viimase poolt imporditud uute sõidukite müügiks.
4. Teisaldatav registreerimismärk ja selle kasutamise žurnaal väljastatakse kuni tegevusloa kehtivuse lõppemiseni, kuid mitte kauemaks kui üheks aastaks.
5. Teisaldatavaid registreerimismärke väljastatakse ettevõtjale sõltuvalt tema müügikohtade arvust. Ühele ettevõtjale väljastatavate teisaldatavate registreerimismärkide koguse määrab ARK.
7. Teisaldatavat registreerimismärki võib kasutada ainult selle ettevõtja sõidukil, kellele registreerimismärk on väljastatud.
8. Teisaldatava registreerimismärgi kasutamisel peab sõidukis olema selle ettevõtja esindaja, kellele registreerimismärk on väljastatud. Ettevõtja esindajal peab olema kaasas teisaldatava registreerimismärgiga sõiduki registreerimistunnistus, teisaldatava registreerimismärgi kasutamise žurnaal, kehtiv liikluskindlustuspoliis, juhiluba vastava kategooria sõiduki juhtimiseks, ettevõtja poolt väljastatud volikiri ja mootorsõidukimaksu tasumist tõendav dokument juhul, kui vastav maks on kehtestatud.
9. Enne teisaldatava registreerimismärgi kasutamise žurnaali väljastamist peab ARK kandma žurnaali ettevõtja nime, aadressi, kontakttelefoni numbri, registrikoodi, teisaldatava registreerimismärgiga sõiduki registreerimistunnistuse numbri ja teisaldatava registreerimismärgi tähtede ja numbrite kombinatsiooni.
10. Teisaldatava registreerimismärgi kasutamisel peab teisaldatavat registreerimismärki omav ettevõtja kandma registreerimismärgi kasutamise žurnaali enne sõidukiga sõidu alustamist:
1) sõiduki liigi, margi, mudeli, VIN-koodi, värvuse;
2) kasutaja nime, aadressi, juhiloa numbri;
3) sõiduki kasutamise aja (kuupäev ja kellaaeg);
4) sõiduki soetamist tõendava dokumendi (dokumentide) nimetuse, numbri, väljastaja. Ülaltoodud andmete tõesust kinnitab kasutaja oma allkirjaga.
11. Teisaldatav registreerimismärk peab olema paigaldatud sõidukile registreerimismärgi jaoks ettenähtud kohta.
12. Sõiduk, millel kasutatakse teisaldatavat registreerimismärki, peab vastama kehtivatele tehnonõuetele ja omama nõuetekohast varustust.
13. Teisaldatava registreerimismärgiga sõidukiga võib sooritada proovi- või katsesõite üldkasutatavatel teedel ja sõite registreerimiseelsele ülevaatusele alates kella 8.00 kuni 20.00.
14. Ettevõtja, kellele teisaldatav registreerimismärk on väljastatud, vastutab märgi sihipärase kasutamise ja käesoleva korra järgimise eest, tagab teisaldatava registreerimismärgi kasutamise ajal kella 8.00–20.00 selleks volitatud ametiisikute (politsei, toll, piirivalve, ARK jt) päringutele operatiivse vastamise.
15. Teisaldatava registreerimismärgi ja/või nende kasutamise žurnaali kaotuse, varguse või hävimise korral kuulub teisaldatava registreerimismärgi kasutamise žurnaal ja/või teisaldatav registreerimismärk ARK-le tagastamisele koos vastavasisulise seletuskirjaga. Uue teisaldatava registreerimismärgi ja selle kasutamise žurnaali väljastamise võimalikkuse otsustab ARK.
16. Kasutamiskõlbmatuks muutunud teisaldatava registreerimismärgi kasutamise žurnaal vahetatakse ARK poolt ettevõtja kirjaliku avalduse alusel.
17. Teisaldatavad registreerimismärgid ja nende kasutamise žurnaalid ning teisaldatava registreerimismärgiga sõiduki registreerimistunnistused kuuluvad kohustuslikule tagastamisele ARK-le, kui:
2) ettevõtja likvideeritakse või lõpetab käesoleva korra punktis 2 toodud tegevuse;
3) Politsei-, Piirivalve-, Maksu- ja Tolliamet või teised pädevad ametiasutused on teinud esildise käesoleva korra nõuete mittetäitmise kohta.

References: § 13

§3

§4

§5

§6

§7

§8

§9

§10

§11

§12

§13

§15

§16